Dorothy

Dorothy er et engelsk kvinnenavn med gresk opprinnelse. De to navneleddene betyr «gave» og «gud». Navnet er vanlig i USA og i flere engelsktalende land i Afrika. En navnebærer er den amerikanske skuespilleren Dorothy Dandridge.

Etymologi
Dorothy er den engelske formen av Dorothea, som har gresk opprinnelse. Navnet er dannet som en feminin form av Dorotheus (gresk: Δωροθεος), dannet av doron, «gave», og theos, «gud». Navneleddene kan videre spores tilbake til de urindoeuropeiske leddene *do-, «gi», og *dhes-, «religion».

Dorothy har videre gitt opphav til en lang rekke avledede former, blant annet Dora, Dee, Dolly, Doreen og Dorine.

Utbredelse
Dorothy var et vanlig navn i England fra 1500-tallet.

Dorothy var et populært navn i USA på første halvdel av 1900-tallet.

Navnet er i dag mest brukt i USA og i flere engelsktalende land i Afrika. Formen Dorthe er svært vanlig på Grønland, og Dorothea er svært vanlig i Namibia.

|}

Kjente personer med navnet
mini|Den amerikanske skuespilleren Dorothy Dandridge.
Personene i listen er ordnet kronologisk etter fødselsår.
 Dorothy Wordsworth (1771–1855), britisk forfatter og dagbokskriver
 Dorothy L. Sayers (1893–1957), britisk kriminalforfatter og poet
 Dorothy Hodgkin (1910–1994), britisk kjemiker og mottaker av Nobelprisen i kjemi
 Dorothy Dandridge (1922–1965), amerikansk skuespiller og sanger
 Dorothy Hamill (født 1956), amerikansk kunstløper og olympisk mester

Annen bruk av navnet
Dorothy Gale, hovedpersonen i L. Frank Baums roman Trollmannen fra Oz fra 1900.

Referanser

Eksterne lenker

Kategori:Kvinnenavn
Kategori:Navn brukt i dansk
Kategori:Navn brukt i engelsk
Kategori:Navn brukt i finsk
Kategori:Navn brukt i norsk
Kategori:Navn brukt i svensk
Kategori:Navn fra guddommelige referanser
Kategori:Navn fra hjelp og velvilje
Kategori:Navn med gammelgresk opprinnelse
Kategori:Navn med urindoeuropeisk opprinnelse